als_Latn dik_Latn sag_Latn
Një person i moshuar, është gjetur i vdekur në oborrin e banesës së tij. Nga të dhënat paraprake, mësohet se në trupin e dekompozuar nuk kishte shenja dhune. Shtetasi me inicialet S.S. jetonte i vetëm në lagjen nr.2 në Korçë.
“Më datë 26 maj 2017 jemi njoftuar se në lagjen numër 2 në Korçë, oborrin e banesës së tij, është gjetur i vdekur (dekompozuar), trupi i shtetasit S.S, rreth 70 vjeç. Nga të dhënat paraprake rezulton se ky shtetas jetonte i vetëm në banesë. Në trupin e tij nuk janë konstatuar shenja dhune. Trupi i tij është dërguar drejt morgut të Spitalit Rajonal Korçë ku pritet ekspertiza mjekoligjore për të përcaktuar shkakun e vdekjes. Grupi hetimor po punon për zbardhjen e rrethanave të ngjarjes”, thuhet në njoftimin e policisë.
als_Latn als_Latn